Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: e) a 16/2000. (VI. 8.) EüM rendelet szerinti ellenõrzött területet magába foglaló építmények.
Paragraph Index: 1785

e) meg kell határoznia a normál üzemeltetés feltételeit és korlátait 4.061. Azokra az eseménysorokra, amelyek radioaktív anyagok kibocsátásához vezetnek, becsülni kell a telephelyen belül, illetve a veszélyeztetett területen tartózkodó személyek külsõ és belsõ sugárterhelését. 4.062. A sugárvédelmi számításoknak tartalmaznia kell a közvetlen sugárzást, radioaktív anyag belégzését, lenyelését és figyelembe kell venni a kibocsátott radioaktív anyag fizikai és kémiai tulajdonságaival is. 4.063. A biztonsági elemzéseknek ki kell terjedniük a kísérleti berendezésekre is, és elemezni kell azokat a saját biztonságuk, valamint a reaktorra gyakorolt hatásuk szempontjából. 4.064. A hibaelemzések céljára az eseménysorok csoportosíthatók és mindegyik csoportra meghatározható egy burkoló eset. A burkoló esetet úgy kell megválasztani, hogy figyelembe véve a vonatkozó fizikai és kémiai folyamatokat, valamint a biztonsági rendszerek, rendszerelemek mûködését kiváltó jeleket, a burkoló eset következményeinek legalább olyan súlyosnak kell lenni, mint ami az általa képviselt csoport bármely tagjának – további független hiba fellépte nélküli – bekövetkezésével együtt járna. Elegendõ a burkoló esetre vonatkozó elemzést elvégezni. 4.065. Igazolni kell az elemzési módszerek alkalmazhatóságát. 4.066. Az elemzésnek azt is bizonyítani kell, hogy azok a káros hatások, melyek az eseménysorok következményeibõl származnak, nem veszélyeztetik az igényelt biztonsági rendszerek, rendszerelemek mûködõ- és teljesítõképességét. 4.067. A kezelõi beavatkozások elemzése során figyelembe kell venni az üzemellenõrzésnek, az üzemállapot értékelésének, a döntéshozatalnak és a végrehajtásnak a körülményeit. Az elemzésnek igazolnia kell, hogy a szükséges tevékenységek végrehajthatók a rendelkezésre álló idõ alatt. 4.068. Az elemzésekhez használt adatok helyességét bizonyítani kell megalapozott valós adatokkal való összehasonlítással, kísérletek eredményeinek felhasználásával vagy egyéb módon, és ezt az extrapolált adatok esetén is be kell mutatni. 4.069. Érzékenységi vizsgálatokat kell végezni a hibaelemzések, a feltételezések, a felhasznált adatok és számítási módszerek bizonytalanságának értékelésére. Ahol az elemzés eredményei érzékenyeknek bizonyulnak a modell feltételezéseire, ott további elemzéseket kell végezni az elõzõtõl független módszerek és eljárások használatával. 4.2.5.3. A balesetek elemzése 4.070. Megfontolás és elemzés tárgyává kell tenni a várható üzemi eseményeken és feltételezett üzemzavari helyzeteken túlmutató eseménysorokat, melyek balesethez vezethetnek. Az elemzésnek olyan mélységûnek kell lennie, hogy alapot nyújthasson a baleset-elhárítási felkészüléssel szembeni követelmények meghatározásához. Alapvetõen a következõket kell figyelembe venni:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes